b'\n_START_ARTICLE_\nComitatul \xc3\x81rva\n_START_SECTION_\nGeografie\n_START_PARAGRAPH_\nComitatul \xc3\x81rva se \xc3\xaenvecina la nord \xc8\x99i est cu Regatul Gali\xc8\x9biei \xc8\x99i Lodomeriei (teritoriu care apar\xc8\x9binea de Imperiul Austriac), la vest cu Comitatul Trencs\xc3\xa9n (Tren\xc4\x8d\xc3\xadn), la sud-vest cu Comitatul Tur\xc3\xb3c (Turiec) \xc8\x99i la sud cu Comitatul Lipt\xc3\xb3 (Liptov). Teritoriul comitatului se afla de-a lungul r\xc3\xa2ului Orava \xc3\xaentre Z\xc3\xa1zriv\xc3\xa1 \xc8\x99i Mun\xc8\x9bii Tatra. Actualmente teritoriul s\xc4\x83u este divizat de grani\xc8\x9ba polonezo-slovac\xc4\x83. Principalul ora\xc8\x99 polonez al regiunii Orava este Jab\xc5\x82onka. Suprafa\xc8\x9ba comitatului \xc3\xaen 1910 era de 2.019 km\xc2\xb2, incluz\xc3\xa2nd suprafe\xc8\x9bele de ap\xc4\x83.\n_START_SECTION_\nIstorie\n_START_PARAGRAPH_\nComitatul \xc3\x81rva a fost \xc3\xaenfiin\xc8\x9bat \xc3\xaenainte de secolul XV. Capitala comitatului a fost Castelul Orava, apoi Veli\xc4\x8dn\xc3\xa1 \xc8\x99i \xc3\xaencep\xc3\xa2nd de la sf\xc3\xa2r\xc8\x99itul secolului al XVII-lea Doln\xc3\xbd Kub\xc3\xadn._NEWLINE_La sf\xc3\xa2r\xc8\x99itul Primului R\xc4\x83zboi Mondial, teritoriul s\xc4\x83u a devenit parte component\xc4\x83 a noului stat Cehoslovacia, aceste modific\xc4\x83ri de grani\xc8\x9be fiind recunoscute prin Tratatul de la Trianon (1920). Dup\xc4\x83 o disput\xc4\x83 de frontier\xc4\x83 (vezi articolul despre conflictele de frontier\xc4\x83 \xc3\xaentre Polonia \xc8\x99i Cehoslovacia), mai multe sate din nord-estul fostului comitat au f\xc4\x83cut rezultatul unor schimburi \xc3\xaentre Polonia \xc8\x99i Cehoslovacia._NEWLINE_\xc3\x8en timpul celui de-al doilea r\xc4\x83zboi mondial, c\xc3\xa2nd Cehoslovacia a fost temporar divizat\xc4\x83, regiunea Orava a f\xc4\x83cut parte din Slovacia independent\xc4\x83. Dup\xc4\x83 r\xc4\x83zboi, regiunea Orava a revenit iar\xc4\x83\xc8\x99i Cehoslovaciei. \xc3\x8en 1993, Cehoslovacia s-a divizat din nou, iar Orava a devenit parte a Slovaciei.'